

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.februārī Nr.99

(protokols Nr.4, 30.p.)

**Par daudzdzīvokļu dzīvojamās mājas Egļu gatvē 13 pārvaldīšanas tiesību nodošanu pilnvarotajai personai**

Priekuļu novada dome izskata jautājumu par daudzdzīvokļu dzīvojamās mājas Egļu gatvē 13, Priekuļos, Priekuļu pagastā, Priekuļu novadā, pārvaldīšanas tiesību nodošanu pilnvarotajai personai.

Izvērtējot Priekuļu novada dome rīcībā esošo informāciju, konstatēts:

1. Nekustamais īpašums – daudzdzīvokļu dzīvojamā māja Egļu gatvē 13, Priekuļos, Priekuļu pagastā, Priekuļu novadā, ar kadastra numuru 42720070483 sadalīts 24 īpašumos un tai funkcionāli piesaistīts zemes gabals 0.4806 ha platībā;
2. Pārņemot daudzdzīvokļu dzīvojamo māju no pašvaldības dzīvokļu īpašnieku pārvaldīšanā, īpašnieki pieņēmuši lēmumu pārvaldīšanas tiesības nodot SIA “CDzP";
3. 2020.gada 13.februārī Priekuļu novada pašvaldībā tika saņemts iesniegums no SIA “CDzP” (reģ. Nr.3.1-5.2/2020-1299) par Egļu gatves 13, Priekuļos, Priekuļu pagastā, Priekuļu novadā, dzīvojamās mājas pārvaldīšanas pilnvarojuma līguma noslēgšanu, kurā SIA “CDzP”, kā jaunais pārvaldnieks, lūdz nodot dzīvojamās mājas lietu un pārējos ar pārvaldīšanu saistītos dokumentus, pamatojoties uz dzīvokļu īpašnieku 2020.gada 22.janvāra aptaujas lapas lēmumu;
4. No daudzdzīvokļu dzīvojamās mājas Egļu gatvē 13, Priekuļos, Priekuļu pagastā, Priekuļu novadā, dzīvokļu īpašnieku aptaujas lapas lēmuma izriet, ka mājas dzīvokļu īpašnieki nolēma:
   1. pārņemt dzīvokļu īpašumu īpašnieku pārvaldīšanā nekustamo īpašumu Egļu gatvē 13, Priekuļos, Priekuļu pagastā, Priekuļu novadā – dzīvojamo māju,
   2. slēgt dzīvokļu īpašumu īpašnieku savstarpēju līgumu ar SIA “CDzP”, lai nodrošinātu turpmāku nekustamā īpašuma pārvaldīšanu atbilstoši Dzīvojamo māju pārvaldīšanas likuma prasībām;
5. Ar 2020.gada 01.aprīli Egļu gatves 13, Priekuļos, Priekuļu pagastā, Priekuļu novadā daudzdzīvokļu dzīvojamo māju dzīvokļu īpašnieku kopība un SIA “CDzP” noslēguši savstarpēju Dzīvojamās mājas pārvaldīšanas pilnvarojuma līgumu, kurā noteikta apsaimniekošanas maksa EUR 0,16 (bez PVN) par 1 m2 apsaimniekojamās platības un dzīvojamās mājas uzturēšanas un remontdarbu izmaksas pamatojoties uz 2020.gada 22.janvāra sapulces protokolu no 1.janvāra līdz 30.aprīlim EUR 0,45 (bez PVN) no 1.maija līdz 30.septembrim EUR 0,65 (bez PVN) par 1 m2 apsaimniekojamās platības;
6. Pamatojoties uz 2019.gada 2.janvāra līgumu Nr. 3.4-37/2019-91, 2019.gada 25.februārī ar pieņemšanas nodošanas aktu, finanšu līdzekļi un mājas lieta par nekustamo īpašumu Egļu gatvē 13, Priekuļos, Priekuļu pagastā, Priekuļu novadā nodotas SIA “CDzP”.

Ņemot vērā iepriekš minēto, pārbaudot iesniegtos dokumentus, izvērtējot dzīvojamās mājas nodošanas pārvaldīšanā un apsaimniekošanā lietderību un pamatojoties uz likumu “Par valsts un pašvaldību dzīvojamo māju privatizāciju” 51.pantu un “Dzīvokļa īpašuma likuma” 16.panta otrās daļas 7.punktu, Priekuļu novada domes Finanšu komitejas 2020.gada 24.februāra lēmumu (protokols Nr.3), atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Atbalstīt dzīvokļu īpašnieku kopības lēmumu par daudzdzīvokļu dzīvojamās mājas Egļu gatvē 13, Priekuļos, Priekuļu pagastā, Priekuļu novadā, ar kadastra numuru 42720070483 un tai funkcionāli piesaistītā zemes gabala 0,4806 ha platībā, pārvaldīšanas tiesības nodošanu SIA “CDzP”, reģistrācijas numurs LV44103029458, juridiskā adrese: Gaujas iela 7, Cēsis, Cēsu novads, LV-4101;
2. Uzdot Juridiskai nodaļai sagatavot vienošanos par grozījumiem 2019. gada 2. janvāra deleģēšanas līgumā Nr. 3.4‑37/2019-91;
3. Informēt Finanšu un grāmatvedības nodaļu par dzīvojamās mājas apsaimniekošanas maksu;
4. Atbildīgais par lēmuma izpildi Priekuļu novada pašvaldības izpilddirektors F.Puņeiko.

Pielikumā: 1. Dzīvojamās mājas pārvaldīšanas pilnvarojuma līgums uz 29 lp;

2. Aptaujas lapa uz 5 lp;

3. kopsapulces protokols uz 5 lp.

Domes priekšsēdētāja (paraksts) Elīna Stapulone